বছর ছয়েক আগে ডানলপ এলাকায় যানজট কমাতে এই সেতুটি তৈরি করেছিল বর্তমান রাজ্য সরকারই৷ বাস তো বটেই, ডানলপ ব্রিজে চলে পণ্যবাহী ভারী ট্রাকও৷ উত্তর দিক থেকে শহরে প্রবেশের রাস্তা এই ডানলপ ব্রিজ৷ কিন্তু, গুরুত্বপূর্ণ ও ব্যস্ত এই ব্রিজের কাঠামোয়ও গলদ ধরা পড়েছে! বিশেষজ্ঞরা জানিয়েছেন, দ্রুত যদি ডানলপ ব্রিজের মেরামতি না করা হয়, তাহলে যেকোনও সময়ে ভেঙে পড়তে পারে৷ মাঝেরহাট ব্রিজকাণ্ডের পর আর ঝুঁকি নিতে নারাজ রাজ্য প্রশাসন৷ আগামী ১৮ সেপ্টেম্বর থেকে যান চলাচল বন্ধ করে শুরু হবে মেরামতির কাজ৷